
          REPUBLIKA  HRVATSKA

PRIMORSKO-GORANSKA ŽUPANIJA
                 OPĆINA JELENJE
                  Općinski načelnik

KLASA: 

URBROJ: 

Jelenje, ___. travnja 2015. godine   
Na temelju članka 29. Zakona o zaštiti i spašavanju (»Narodne novine« 174/04, 79/07, 38/09 i 127/10) i članka   33. Statuta Općine Jelenje Službene novine Primorsko-goranske županije“br.33/09 i 13/13),), Općinski načelnik Općine Jelenje, dana 06. travnja 2015. godine, donosi 
ODLUKU

o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Jelenje

Članak 1.
Ovom Odlukom određuju se  operativne snage i pravne osobe od interesa za zaštitu i spašavanje na području  Općine Jelenje s ciljem priprema i sudjelovanja u otklanjanju posljedica katastrofa i velikih nesreća.

Članak 2.
Operativne snage  za zaštitu i spašavanje na području  Općine Jelenje su:

1. Stožer zaštite  i spašavanja Općine Jelenje

2. Dobrovoljno vatrogasno društvo Ivan Zoretić Španac

3. Civilna zaštita Općine Jelenje - postrojba opće namjene, povjerenici

4. Javna vatrogasna postrojba Grada Rijeke

5. Hrvatska  gorska služba spašavanja – Stanica Rijeka

6. Gradsko društvo Crvenog križa Rijeka

Članak 3.
S operativnim snagama iz članka 2. pod rednim brojem 5. i 6. zaključuju se ugovori o međusobnoj suradnji  temeljem  kojih  se definiraju  ljudski resursi i materijalna sredstva te u kojem roku se uključuju u sustav zaštite i spašavanja za područje Općine Jelenje, te im se dostavlja Plan zaštite i spašavanja za područje Općine Jelenje.

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Jelenje.
Članak 4.
Operativne snage sudionici su zaštite i spašavanja, pozivaju se i mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.


Dužnost operativnih snaga je ustrojiti interventne timove zaštite i spašavanja koji će biti osposobljeni za izvršenje namjenskih zadaća zaštite i spašavanja stanovništva, materijalnih i kulturnih dobara na cjelokupnom području Općine Jelenje.


Operativne snage dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velikih nesreća, te prilagođavati obavljanje redovite djelatnosti okolnostima kada je proglašena katastrofa.

Članak 5.

Operativnim snagama rukovodi i koordinira općinski načelnik uz stručnu potporu Stožera zaštite i spašavanja Općine Jelenje.

U katastrofama i velikim nesrećama općinski načelnik izravno zapovijeda operativnim snagama zaštite i spašavanja Općine Jelenje.
Članak 6.

Pravne osobe od interesa za zaštitu i spašavanje stanovništva, materijalnih i kulturnih dobara Općine Jelenje su:

1. KD Autotrolej d.o.o.

2. KD Jelen d.o.o.
3. Lovor d.o.o.

4. Autoprijevoznik Brko

5. Emico d.o.o.

6. Obrt Brko Dražice

7. Osnovna škola Jelenje Dražice

8. Dječji vrtić Grobnički tići
9. NK Rječina

10. Brodokomerc d.o.o.

11. Gostiona Rječina
12. Picerija Enigma
13. Picerija Leon
14. Pekara „Lišćevica“
15. Hrvatski Caritas 
16. Veterinarska stanica Rijeka

Pravne osobe iz članka 6. ove Odluke nositelji su posebnih zadaća u zaštiti i spašavanju.

Za razradu dobivenih zadaća i usklađivanje s operativnim snagama iz članka 6. istima se dostavlja Plan zaštite i spašavanja za područje Općine Jelenje.

S pravnim osobama od interesa za zaštitu i spašavanje na području Općine Jelenje zaključuje se ugovori o međusobnoj suradnji kojima će se definirati potrebni ljudski resursi i materijalna sredstva te u kojem roku se uključuju u sustav zaštite i spašavanja za područje Općine Jelenje.

Članak 7.

Prava i obveze uredit će se sukladno odredbama:

· članka 55. zakona o zaštiti i spašavanju ( NN broj 174/04,79/07,38/09 i 127/10),

· Uredbe o načinu utvrđivanja naknade za privremeno oduzete pokretnine radi  provedbe mjera zaštite i spašavanja (NN broj 86/06),

· Uredbe o visini i uvjetima za isplatu naknade troškova mobiliziranih građana (NN broj 91/06).

Članak 8.

Ova odluka stupa na snagu osmog dana od dana objave u „Službenim novinama Primorsko goranske županije“.
Općinski načelnik

Ervin Radetić
